CELEX: 32016D1360
Language: lv
Date: 2016-08-08 00:00:00
Title: Komisijas Īstenošanas lēmums (ES) 2016/1360 (2016. gada 8. augusts), ar ko izbeidz antisubsidēšanas procedūru attiecībā uz Turcijas izcelsmes Eiropas jūrasasaru un zeltaino jūraskarūsu importu

10.8.2016   
            
            
               LV
            
            
               Eiropas Savienības Oficiālais Vēstnesis
            
            
               L 215/31
            
         KOMISIJAS ĪSTENOŠANAS LĒMUMS (ES) 2016/1360
   (2016. gada 8. augusts),
   ar ko izbeidz antisubsidēšanas procedūru attiecībā uz Turcijas izcelsmes Eiropas jūrasasaru un zeltaino jūraskarūsu importu
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2016. gada 8. jūnija Regulu (ES) 2016/1037 par aizsardzību pret subsidētu importu no valstīm, kas nav Eiropas Savienības dalībvalstis (1), un jo īpaši tās 14. pantu,
   tā kā:
   A.   PROCEDŪRA
   
   
      Procedūras sākšana
   
   
               (1)
            
            
               Pamatojoties uz Regulas (ES) 2016/1037 (“pamatregula”) 10. pantu, Eiropas Komisija (“Komisija”) 2015. gada 14. augustā ar Eiropas Savienības Oficiālajā Vēstnesī publicētu paziņojumu (2) (“paziņojums par procedūras sākšanu”) sāka antisubsidēšanas izmeklēšanu attiecībā uz Turcijas izcelsmes Eiropas jūrasasaru un zeltaino jūraskarūsu importu Savienībā.
            
         
               (2)
            
            
               Izmeklēšana tika sākta pēc tam, kad Asociación Empresarial de Productores de Cultivos Marinos (“APROMAR” jeb “sūdzības iesniedzējs”) 2015. gada 1. jūlijā iesniedza sūdzību to ražotāju vārdā, kuri pārstāv vairāk nekā 25 % no Eiropas jūrasasaru un zeltaino jūraskarūsu kopējās produkcijas Savienībā.
            
         
               (3)
            
            
               Sūdzībā bija ietverti pirmšķietami pierādījumi par Turcijas ražošanas nozares, kas ražo Eiropas jūrasasarus un zeltainās jūraskarūsas, subsidēšanu un tās izraisītu būtisku kaitējumu.
            
         
               (4)
            
            
               Komisija pirms procedūras sākšanas saskaņā ar pamatregulas 10. panta 7. punktu paziņoja Turcijas valdībai (“TV”), ka ir saņēmusi pienācīgi dokumentētu sūdzību, kurā apgalvots, ka subsidētais Turcijas izcelsmes Eiropas jūrasasaru un zeltaino jūraskarūsu imports nodara būtisku kaitējumu Savienības ražošanas nozarei. Komisija aicināja TV apspriesties, lai noskaidrotu situāciju attiecībā uz sūdzības saturu un panāktu abpusēju vienošanos par risinājumu.
            
         
               (5)
            
            
               TV pieņēma apspriešanās piedāvājumu, un pēc tam notika apspriešanās. Apspriešanās laikā abpusēja vienošanās par risinājumu netika panākta. Tomēr Komisija pienācīgi ņēma vērā TV izteiktās piezīmes.
            
         
               (6)
            
            
               Komisija aicināja piedalīties sūdzības iesniedzēju, citus zināmos Savienības ražotājus, lietotājus un importētājus, zināmos ražotājus eksportētājus Turcijā un Turcijas iestādes, kā arī apvienības, par kurām bija zināms, kas tās skar izmeklēšanas sākšana. Ieinteresētajām personām tika dota iespēja paziņojumā par procedūras sākšanu noteiktajā termiņā rakstiski darīt zināmu savu viedokli un pieprasīt uzklausīšanu.
            
         
               (7)
            
            
               Sūdzības iesniedzējs, citi Savienības ražotāji, ražotāji eksportētāji Turcijā, importētāji un tirgotāji darīja zināmu savu viedokli. Tika uzklausītas visas ieinteresētās personas, kas to pieprasīja un norādīja konkrētus iemeslus, kāpēc tās būtu jāuzklausa.
            
         B.   SŪDZĪBAS ATSAUKŠANA UN PROCEDŪRAS IZBEIGŠANA
   
   
               (8)
            
            
               Turcijas oficiālajā izdevumā 2016. gada 5. maijā tika publicēts dekrēts, ar kuru Turcijas iestādes no 2016. gada 1. janvāra atsauca galveno subsīdiju shēmu.
            
         
               (9)
            
            
               Ar 2016. gada 1. jūnija vēstuli, kas bija adresēta Komisijai, sūdzības iesniedzējs atsauca sūdzību. Saskaņā ar pamatregulas 14. pantu procedūru var izbeigt, ja sūdzība ir atsaukta, ja vien šāda izbeigšana nav pretrunā Savienības interesēm.
            
         
               (10)
            
            
               Izmeklēšanā netika atklāti apsvērumi, kas liecinātu, ka izbeigšana nav Savienības interesēs. Tādēļ Komisija uzskata, ka pašreizējā procedūra būtu jāizbeidz.
            
         
               (11)
            
            
               Ieinteresētās personas tika attiecīgi informētas, un tām tika dota iespēja sniegt piezīmes. Tomēr piezīmes netika saņemtas.
            
         
               (12)
            
            
               Tāpēc Komisija secina, ka antisubsidēšanas procedūra attiecībā uz Turcijas izcelsmes Eiropas jūrasasaru un zeltaino jūraskarūsu importu būtu jāizbeidz, nenosakot pasākumus.
            
         
               (13)
            
            
               Šis lēmums ir saskaņā ar atzinumu, ko sniegusi komiteja, kura izveidota saskaņā ar Eiropas Parlamenta un Padomes Regulas (ES) 2016/1036 (3) 15. panta 1. punktu,
            
         IR PIEŅĒMUSI ŠO LĒMUMU.
   1. pants
   Ar šo tiek izbeigta antisubsidēšanas procedūra attiecībā uz Turcijas izcelsmes Eiropas jūrasasaru un zeltaino jūraskarūsu importu Savienībā, kurus pašlaik klasificē ar KN kodiem 0302 84 10, 0302 85 30, 0303 84 10, 0303 89 55, ex 0304 49 90 un ex 0304 89 90.
   2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
   
      Briselē, 2016. gada 8. augustā
      
         
            Komisijas vārdā –
         
         
            priekšsēdētājs
         
         Jean-Claude JUNCKER
      
   
   
      (1)  OV L 176, 30.6.2016., 55. lpp.
   
   
      (2)  Paziņojums par antisubsidēšanas procedūras sākšanu attiecībā uz Turcijas izcelsmes Eiropas jūrasasaru un zeltaino jūraskarūsu importu (OV C 266, 14.8.2015., 4. lpp.).
   
      (3)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret subsidētu importu no valstīm, kas nav Eiropas Savienības dalībvalstis (OV L 176, 30.6.2016., 21. lpp.).